Okresná prokuratúra Veľký Krtíš 
Banícka 3, 990 80 Veľký Krtíš 	

Sp. zn. : Pv 511/12/6610	Veľký Krtíš, 19.2.2014
EEČ : 2-50-17-2014

U Z N E S E N I E

Trestná vec:	obvinený XXXXX  
Prečin:	Falšovanie a pozmeňovanie identifikačných údajov motorového vozidla podľa § 220 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Veľký Krtíš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Veľký Krtíš zo dňa 3.12.2012, spisová značka Pv 511/12/6610, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V trestnej veci obvineného XXXXX za prečin falšovania a pozmeňovania identifikačných údajov motorového vozidla podľa § 220 ods. 1 Tr. zák. na tom skutkovom základe, že v nezistený deň roku 2009 vo svojej garáži na ulici XXXXX, potom čo od neznámych osôb kúpil motorové vozidlo zn. XXXXX, vyrezal z karosérie originál VIN a privaril tam zo svojho pôvodného motorového vozidla plech z originál XXXXX, následne na uvedené vozidlo prinitoval aj výrobný štítok zo svojho pôvodného motorového vozidla číslo XXXXX, následne uvedené motorové vozidlo užíval a v roku 2012 ho daroval XXXXX, ktorý ho 02.07.2012 pristavil na ODI XXXXX, kde pri prehliadke vozidla boli zistené neoprávnené zásahy. 

Uznesením prokurátora Okresnej prokuratúry Veľký Krtíš zo dňa 3.12.2012, spisová značka Pv 511/12/6610, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením Okresného prokurátora vo Veľkom Krtíši sp. zn. Pv 511/12/6610 z 03.12.2012, ktoré nadobudlo právoplatnosť 11.12.2012, bolo trestné stíhanie proti obvinenému XXXXX za prečin falšovania a pozmeňovania identifikačných údajov motorového vozidla podľa § 220 ods. 1 Tr. zák. podmienečne zastavené podľa § 216 ods. 1 Tr. por. na tom skutkovom základe ako je to uvedené vo výrokovej časti tohto uznesenia.  Ovinenému bola podľa § 216 ods. 2 Tr. por. určená skúšobná doba v trvaní 12 mesiacov, ktorá uplynula 11.12.2013. 

	Po uplynutí skúšobnej doby boli na obvineného XXXXX vyžiadané správy. Podľa správy Okresného úradu, odboru všeobecnej vnútornej správy XXXXX z 20.12.2013 možno zistiť, že obvinený XXXXX nemá v evidencii priestupkov MV SR žiaden záznam. Podľa správy OR PZ XXXXX z 18.12.2013 možno konštatovať, že XXXXX žije na adrese trvalého bydliska, riadne sa stará o svoje dve deti, alkoholické nápoje požíva len príležitostne, občianske spolunažívanie ani verejný poriadok nenarúša. Podľa lustrácie evidencie Avízo nie je v súčasnosti trestne stíhaný. Mestský úrad XXXXX v správe uvádza, že správanie XXXXX nebolo prerokované komisiou verejného poriadku MsÚ XXXXX. Podľa odpisu registra trestov z 19.12.2013 obvinený nemá novší záznam v tomto odpise. 

	Podľa § 217 ods. 1 Tr. por. ak obvinený v priebehu skúšobnej doby viedol riadny živo, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil. 

	Z predložených správ možno konštatovať, že obvinený XXXXX v priebehu skúšobnej doby podmienečne zastaveného trestného stíhania viedol riadny život, nedopustil sa žiadneho protiprávneho konania, teda ani priestupku. Z uvedeného dôvodu som preto rozhodla v zmysle § 217 ods. 1 Tr. por., že obvinený sa v skúšobnej dobe podmienečne zastaveného trestného stíhania osvedčil. 

Na základe uvedeného som  preto rozhodla tak, ako je vo výrokovej časti tohto uznesenia uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Králiková
prokurátorka